[{"text_idx": "#000001", "text": "Ysgol Emmanuel yn agor caffi rhyngrwyd i helpu ei chymuned leol"}, {"text_idx": "#000002", "text": "Roedd disgyblion Blwyddyn 6 Ysgol Emmanuel yn Y Rhyl yn cynnal caffi cymuned ar safle'r ysgol. Ond ar o\u0302l i'r disgyblion gael eu hyfforddi gan Gymunedau Digidol Cymru i fod yn Arwyr Digidol, cymeront y cam dewr i'w droi i mewn i gaffi rhyngrwyd cyflawn i helpu pobl leol fynd ar-lein!"}, {"text_idx": "#000003", "text": "Ym mis Ebrill 2015, sefydlodd Ysgol Emmanuel ei gaffi cymuned ei hun. Mae\u2019r caffi yn galluogi disgyblion i ymarfer eu sgiliau gwasanaeth cwsmeriaid, yn ogystal a\u0302\u2019u llythrennedd a\u2019u rhifedd, trwy ysgrifennu archebion i lawr a gweithio ar y tiliau. Roedd amgylchedd positif a chefnogol y caffi yn helpu\u2019r disgyblion i ddatblygu a magu hyder ac i gyflawni eu potensial wrth iddynt gael profiad gwerth chweil oedd yn eu cyflwyno i fyd gwaith. Roedd y caffi\u2019n golygu bod y disgyblion yn hen lawiau ar siarad a\u0302 chwsmeriaid, cymryd archebion, gweithio ar y til ac yn helpu i baratoi bwyd cartref iach."}, {"text_idx": "#000004", "text": "Ond hyfforddiant Arwyr Digidol gan Gymunedau Digidol Cymru oedd y catalydd i\u2019r ysgol fynd a\u0302\u2019r caffi i gyfeiriad newydd."}, {"text_idx": "#000006", "text": "Mae pobl sy\u2019n dod i\u2019r caffi yn gallu benthyg Mac Books nawr, ac mae\u2019r Arwyr wrth law i roi cymorth pan fo\u2019i angen. Mae\u2019r caffi ar agor yn ystod oriau ysgol ac mae\u2019r Arwyr ar gael bob amser."}, {"text_idx": "#000008", "text": "\u201cMae\u2019n fraint i Arwyr Digidol Ysgol Emmanuel gysylltu a\u0302\u2019n cymuned leol a chael rhannu eu sgiliau technoleg gwybodaeth \u2013 rydym wedi ymrwymo i ymwneud a\u0302\u2019n cymuned ac wedi sefydlu caffi rhyngrwyd yn ein hysgol sy\u2019n cael ei gynnal gan ein hentrepreneuriaid yn y chweched. Mae hyn galluogi aelodau o\u2019r cyhoedd i gael mynediad i\u2019r rhyngrwyd ac mae Arwyr Digidol y chweched bob amser ar gael i gynnig cyngor a chymorth gyda thechnoleg gwybodaeth.\u201d"}]